คู่มือสำหรับประชาชน : สทก. การตรวจปล่อยสินค้าขาออกทางเรือ "กรณีมีคำสั่ง ให้ตรวจสอบพิกัด ราคา และของ" (Red Line)
หน่วยงานที่ให้บริการ : ด่านศุลกากรสงขลา กระทรวงการคลัง 

หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต
หลักเกณฑ์

 1. ก่อนการขนย้ายสินค้าเข้าไปในสถานีรับบรรทุก หรือก่อนผ่านจุดรับบรรทุกที่กำหนดให้ผู้รับผิดชอบการบรรจุดำเนินการ ดังนี้

  1.1 กรณีบรรจุสินค้าเข้าตู้คอนเทนเนอร์เพื่อการส่งออก ให้พนักงานขับรถที่บรรทุกตู้คอนเทนเนอร์หรือยานพาหนะที่ใช้ในการขนย้ายสินค้าไปยังท่า หรือที่ หรือสนามบินที่ส่งออก ดำเนินการชั่งน้ำหนักของตู้คอนเทนเนอร์ก่อนที่จะถึงสถานีรับบรรทุก

    1.2 กรณีการขนย้ายสินค้าโดยวิธีอื่น เนื่องจากโดยสภาพของการขนย้ายสินค้าแล้วไม่อาจทำการชั่งน้ำหนักสินค้าขณะทำการขนถ่ายได้ในคราวเดียวกัน ให้ผู้รับผิดชอบการบรรจุดำเนินการขนย้ายสินค้าจนเสร็จสิ้นตามใบขนสินค้าขาออก

 2. ให้ผู้ประกอบการทำเนียบท่าเรือ ผู้ประกอบการสถานที่ที่ส่งออก หรือผู้ประกอบการคลังสินค้า/ผู้ประกอบการเขตปลอดอากร ณ สนามบินที่ส่งออก ทำการชั่งน้ำหนักของตู้คอนเทนเนอร์หรือสินค้า แล้วออกใบตรวจรับสภาพตู้สินค้าหรือใบชั่ง (Equipment Interchange Receipt : EIR) พร้อมกับบันทึกข้อมูลใบตรวจรับสภาพตู้สินค้าหรือใบชั่งสินค้าตามมาตรฐานที่ศุลกากรกำหนดเข้าสู่ระบบคอมพิวเตอร์ของศุลกากร เพื่อใช้ประกอบการตัดบัญชีใบกำกับการขนย้ายสินค้าของศุลกากร

 วิธีการ

 1. การตรวจสอบและตัดบัญชีใบกำกับการขนย้ายสินค้า

  1.1 ให้พนักงานขับรถหรือตัวแทนผู้รับผิดชอบการบรรจุแสดงใบกำกับการขนย้ายสินค้า (ถ้ามี) หรือแจ้งเลขที่ใบกำกับการขนย้ายสินค้าที่ระบบคอมพิวเตอร์ของกรมศุลกากรได้กำหนดให้พร้อมแนบใบตรวจรับสภาพตู้หรือใบชั่งสินค้า (ถ้ามี) แก่เจ้าหน้าที่ศุลกากรที่ประจำสถานีรับบรรทุกหรือจุดรับบรรทุกสินค้าที่กำหนด นั้น

  1.2 เจ้าหน้าที่ศุลกากรจะตรวจสอบเลขที่ใบกำกับการขนย้ายสินค้าที่ได้รับแจ้งว่ามีข้อมูลอยู่ในระบบคอมพิวเตอร์ของกรมศุลกากรแล้ว

  1.3 ของที่จะนำผ่านสถานีรับบรรทุกหรือจุดรับบรรทุกสินค้าที่กำหนดต้องถูกต้องตรงตามข้อมูลใบกำกับการขนย้ายสินค้า ดังนี้

 1.3.1 ในกรณีบรรจุสินค้าเข้าตู้คอนเทนเนอร์ เลขที่ตู้คอนเทนเนอร์ที่จะนำผ่านสถานีรับบรรทุกหรือจุดรับบรรทุกสินค้าที่กำหนดต้องถูกต้องตรงตามข้อมูลใบกำกับการขนย้ายสินค้าในระบบคอมพิวเตอร์ของศุลกากร เท่านั้น

 1.4 การตรวจสอบตัดบัญชีใบกำกับการขนย้ายสินค้า

 1.4.1 เจ้าหน้าที่ศุลกากรจะตรวจสอบข้อมูลใบขนสินค้าขาออกที่ระบุเลขที่ไว้ในใบกำกับการขนย้ายสินค้าว่าอยู่ในเงื่อนไขความเสี่ยงที่ระบบคอมพิวเตอร์ของศุลกากรกำหนดว่ารับได้ แล้วทำการตัดบัญชีใบกำกับการขนย้ายสินค้าดังกล่าว และอนุญาตให้นำสินค้าผ่านสถานีรับบรรทุกหรือ

จุดรับบรรทุกสินค้าที่กำหนดได้

  1.5 ในวันทำการเดียวกันที่ทำการตัดบัญชีใบกำกับการขนย้ายสินค้า ระบบคอมพิวเตอร์ของศุลกากรจะตอบกลับข้อมูลการตัดบัญชีใบกำกับการขนย้ายสินค้าไปให้ผู้ส่งข้อมูลใบขนสินค้าขาออกที่ปรากฏเลขที่ใบขนสินค้าในใบกำกับการขนย้ายสินค้านั้น ทราบถึงการตัดบัญชีใบกำกับการขนย้ายสินค้าดังกล่าว

 2. การเปิดตรวจของขาออก

  2.1 กรณี ของขาออกที่มีคำสั่ง&ldquo;ให้เปิดตรวจ&rdquo;

 2.1.1 ของส่งออกที่ขนย้ายมายังสถานีหรือจุดรับบรรทุกติดเงื่อนไขความเสี่ยงที่ต้องตรวจสอบพิกัด ราคา และของ

 2.1.2 กรณี ผู้ส่งของออกมีความประสงค์ขอให้เปิดตรวจของที่จะส่งออก ให้จัดทำคำร้องขอยื่นต่อหัวหน้าหน่วยบริการศุลกากร ณ ท่า หรือที่ ก่อนการขนย้ายของเข้าไปในสถานีรับบรรทุกหรือก่อนผ่านจุดรับบรรทุกที่กำหนด เพื่อพิจารณาอนุมัติเป็นการเฉพาะราย

  2.2 การตรวจสอบพิกัด ราคา และของ ให้เป็นไปตามหลักเกณฑ์ในเรื่องการกำหนดพิกัดอัตราศุลกากรและการกำหนดราคาศุลกากร

  2.2.1 ระบบคอมพิวเตอร์ของศุลกากรจะแจ้งให้เจ้าหน้าที่หน่วยบริการศุลกากรประจำสถานีรับบรรทุกหรือจุดรับบรรทุกสินค้าทราบถึงเลขที่ใบขนสินค้าขาออกที่ติดเงื่อนไขความเสี่ยงและกำหนดชื่อเจ้าหน้าที่ศุลกากรที่จะทำการตรวจของโดยอัตโนมัติ

 2.2.2 ระบบคอมพิวเตอร์ของศุลกากรจะตอบกลับข้อมูลการตัดบัญชีใบกำกับการขนย้ายสินค้าไปให้ผู้ส่งข้อมูลใบขนสินค้าขาออกทราบถึงการตัดบัญชีใบกำกับการขนย้ายสินค้าและการให้เปิดตรวจ เพื่อมาติดต่อหน่วยบริการศุลกากร ณ ท่า ที่ ที่ส่งออกต่อไป

 2.2.3 เจ้าหน้าที่ศุลกากรจะแจ้งให้พนักงานขับรถทราบ และนำรถบรรทุกคอนเทนเนอร์หรือยานพาหนะที่ใช้ในการขนย้ายสินค้าไปยังจุด X-Ray สินค้า เพื่อปฏิบัติตามคำสั่งการตรวจ

 2.3 เมื่อตรวจสอบพิกัด ราคา และของแล้วเสร็จเจ้าหน้าที่ศุลกากรจะทำการบันทึกการตรวจในระบบคอมพิวเตอร์ของศุลกากร

 เงื่อนไข

 ผู้ส่งสินค้าออกดังกล่าวจะต้องจดทะเบียนเป็นผู้ผ่านพิธีการศุลกากรหรือดำเนินการในกระบวนทางศุลกากร และดำเนินการเกี่ยวกับใบอนุญาต/ใบรับรองจากหน่วยงานต่าง ๆ ที่เกี่ยวข้องเรียบร้อยแล้ว

 การจัดเก็บค่าธรรมเนียมตามใบแนบ ศ.3 อัตราค่าธรรมเนียมสำหรับพนักงานไปประจำการก่อนหรือหลังเวลาราชการหรือในวันหยุดราชการการจัดเก็บ  (1) ประจำการพิเศษ ณ ศุลกสถาน กรณีขอเปิดที่ทำการพิเศษ รายละ 400 บาท                                                                          (2) ประจำการ ณ ศุลกสถาน ทำเนียบท่าเรือ โรงพักสินค้าคลังสินค้าทัณฑ์บน หรือที่ซึ่งได้รับอนุมัติแห่งใดแห่งหนึ่ง ในกรณีตรวจปล่อยของซึ่งนำเข้าหรือส่งออก หรือในกรณีขนของที่ได้ตรวจปล่อยแล้ว                                                                                                                                (ก) เวลาตั้งแต่ 08.00 น.ถึง 16.30น. ของวันหยุดราชการ ใบขนสินค้าฉบับละ 200 บาท                                                                       (ข) เวลาตั้งแต่ 16.30 น. ถึง 24.00น. ใบขนสินค้าฉบับละ 200 บาท                                                                                    (ค) เวลาตั้งแต่ 24.00 น. ถึง 08.00 น. ใบขนสินค้าฉบับละ 200 บาท

หมายเหตุ

1.การนับระยะเวลาตามกฎหมายที่กำหนดระยะเวลาข้างต้นจะเริ่มนับ ดังนี้ - การตรวจสอบสินค้าด้วยเครื่อง X-Ray เริ่มจากตู้หรือรถเข้าเครื่อง X-Ray และเจ้าหน้าที่ทำการประมวล/วิเคราะห์ผลเสร็จ

- การเปิดตรวจสินค้า เริ่มจากผู้ประกอบการ/ตัวแทนยื่นเอกสารให้เจ้าหน้าที่เพื่อตรวจสินค้าจนกระทั่งตรวจปล่อยแล้วเสร็จ ทั้งนี้ ไม่รวมระยะเวลาเตรียมของและกรณีที่เจ้าหน้าที่สงสัยหรือตรวจพบความผิด ซึ่งจำเป็นต้องใช้เวลาในการตรวจสอบโดยละเอียด 

2. เอกสารเพิ่มเติม ให้ยื่น ณ ขณะตรวจปล่อยเฉพาะกรณีการเปิดตรวจสินค้า (Red Line) ต้องผ่านการอนุมัติ/อนุญาต/รับรอง จากหน่วยงานอื่นที่เกี่ยวข้องกับการศุลกากร ให้ผู้ส่งออกนำเอกสาร เช่น เอกสารเพื่อประกอบการใช้สิทธิพิเศษทางภาษีอากร ใบอนุญาต / ใบทะเบียน / หนังสืออนุญาต ตามเงื่อนไขของกฎหมายที่เกี่ยวข้อง สำหรับของที่ส่งออกตามบัญชีราคาสินค้าที่ส่งออกเป็นเฉพาะครั้งก่อนการส่งออก ยื่นต่อเจ้าหน้าที่ภายใน 15 วันนับแต่วันที่ตัดบัญชีใบกำกับการขนย้ายสินค้า

3. ค่าธรรมเนียมคู่มือสำหรับประชาชนแผ่นละ 40 บาท

** ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว
 

ช่องทางการให้บริการ

	 สถานที่ให้บริการ
(หมายเหตุ: (หากมีการขอรับบริการนอกเวลาราชการ หรือวันหยุดราชการให้ยื่นคำร้องขอทำการในเวลาราชการและชำระค่าธรรมเนียมตามระเบียบ (ถ้ามี))) 
ด่านศุลกากรสงขลา ต.หัวเขา อ.สิงหนคร จ.สงขลา 
โทรศัพท์ 0 7433 1397 โทรสาร 0 7433 1310/ติดต่อด้วยตนเอง ณ หน่วยงาน 
	ระยะเวลาเปิดให้บริการ เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) 



ขั้นตอน ระยะเวลา และส่วนงานที่รับผิดชอบ
ระยะเวลาในการดำเนินการรวม : 20 นาที

	ลำดับ
	ขั้นตอน
	ระยะเวลา
	ส่วนที่รับผิดชอบ

	1)
	การตรวจสอบเอกสาร
พนักงานขับรถหรือตัวแทนผู้รับผิดชอบการบรรจุแสดงใบกำกับการขนย้ายสินค้า  หรือแจ้งเลขที่ใบกำกับการขนย้ายสินค้าที่ระบบคอมพิวเตอร์ของกรมศุลกากรได้กำหนดให้พร้อมแนบใบตรวจรับสภาพตู้หรือใบชั่งสินค้า แก่เจ้าหน้าที่ศุลกากร
(หมายเหตุ: (เจ้าหน้าที่ศุลกากรจะตรวจสอบข้อมูลใบขนสินค้าขาออกที่ระบุเลขที่ไว้ในใบกำกับการขนย้ายสินค้าว่าอยู่ในเงื่อนไขความเสี่ยงที่ระบบคอมพิวเตอร์ของศุลกากรกำหนด )) 
	3 นาที
	ด่านศุลกากรสงขลา


	2)
	การพิจารณา
หากระบบคอมพิวเตอร์ตรวจสอบให้ เปิดตรวจ (Red Line)  เจ้าหน้าที่ศุลกากรทำการตรวจสอบสินค้าด้วยเครื่อง X-Ray
(หมายเหตุ: (หากการตรวจสอบสินค้าด้วยเครื่อง X-Ray พบข้อสงสัยเจ้าหน้าที่ศุลกากรจะทำการเปิดตรวจสินค้าทางกายภาพ ระยะเวลาการให้บริการ 30 นาที เริ่มจากตัวแทนยื่นเอกสารให้เจ้าหน้าที่เพื่อตรวจสินค้า จนกระทั่งตรวจปล่อยแล้วเสร็จ (ทั้งนี้ ไม่รวมระยะเวลาเตรียมของและกรณีที่เจ้าหน้าที่สงสัย หรือตรวจพบความผิด ซึ่งจำเป็นต้องใช้เวลาในการตรวจสอบโดยละเอียด)) 
	15 นาที
	ด่านศุลกากรสงขลา


	3)
	การพิจารณา
เจ้าหน้าที่ศุลกากรบันทึกข้อมูลตรวจปล่อยในระบบคอมพิวเตอร์ของศุลกากร
(หมายเหตุ: ((ระบบคอมพิวเตอร์ของศุลกากรประมวลผลรับบรรทุกโดยอัตโนมัติ ภายใน 24 ชั่วโมงหลังจากได้รับข้อมูลเรือขาออก))) 
	2 นาที
	ด่านศุลกากรสงขลา




รายการเอกสาร หลักฐานประกอบ
	ลำดับ
	ชื่อเอกสาร จำนวน และรายละเอียดเพิ่มเติม (ถ้ามี)
	หน่วยงานภาครัฐผู้ออกเอกสาร

	1)

	หนังสือรับรองนิติบุคคล
ฉบับจริง 0 ฉบับ
สำเนา 1 ฉบับ
หมายเหตุ (รับรองสำเนาถูกต้องและประทับตรานิติบุคคล (ถ้ามี))
	กรมการค้าต่างประเทศ

	2)

	บัตรประจำตัวประชาชน
ฉบับจริง 0 ฉบับ
สำเนา 1 ฉบับ
หมายเหตุ (รับรองสำเนาถูกต้อง)
	กรมการปกครอง

	3)

	หนังสือเดินทาง
ฉบับจริง 0 ฉบับ
สำเนา 1 ฉบับ
หมายเหตุ (รับรองสำเนาถูกต้อง)
	กรมการกงสุล

	4)

	สำเนาใบขนสินค้าขาออก
ฉบับจริง 0 ฉบับ
สำเนา 1 ฉบับ
หมายเหตุ (รับรองสำเนาถูกต้องและประทับตรานิติบุคคล (ถ้ามี) ผู้ส่งของออก จัดหามาเอง)
	-

	5)

	สำเนาใบกำกับการขนย้ายสินค้า
ฉบับจริง 0 ฉบับ
สำเนา 1 ฉบับ
หมายเหตุ (ผู้รับผิดชอบการบรรจุ)
	-

	6)

	ใบชั่งน้ำหนัก Equipment interchange receipt :EIR)
ฉบับจริง 0 ฉบับ
สำเนา 1 ฉบับ
หมายเหตุ (ผู้ประกอบการท่าเรือ)
	-

	7)

	บัญชีราคาสินค้า (Invoice) ผู้ส่งของออก
ฉบับจริง 0 ฉบับ
สำเนา 1 ฉบับ
หมายเหตุ (บัญชีราคาสินค้า (Invoice) ผู้ส่งของออก - ผู้ส่งของออก รับรองสำเนาถูกต้องและประทับตรานิติบุคคล (ถ้ามี))
	-

	8)

	บัญชีรายละเอียดการบรรจุหีบห่อ (Packing List)
ฉบับจริง 1 ฉบับ
สำเนา 0 ฉบับ
หมายเหตุ -
	-

	9)

	ใบอนุญาต/ใบรับรองของหน่วยงานที่เกี่ยวข้อง (ถ้ามี)
ฉบับจริง 1 ฉบับ
สำเนา 0 ฉบับ
หมายเหตุ -
	-

	10)

	ใบอนุญาตทำการล่วงเวลา
ฉบับจริง 1 ฉบับ
สำเนา 0 ฉบับ
หมายเหตุ -
	-

	11)

	ใบเสร็จค่าชำระภาษี (ถ้ามี)
ฉบับจริง 1 ฉบับ
สำเนา 0 ฉบับ
หมายเหตุ -
	-



ค่าธรรมเนียม
	ลำดับ
	รายละเอียดค่าธรรมเนียม
	ค่าธรรมเนียม (บาท / ร้อยละ)

	1)
	ค่าธรรมเนียมการผ่านพิธีการศุลกากรทางอิเล็กทรอนิกส์ต่อใบขนสินค้าขาออก 1 ฉบับ
(หมายเหตุ: -) 
	 ค่าธรรมเนียม 200 บาท
 


	2)
	ค่าธรรมเนียมศุลกากรตามใบแนบ ศ.3  
(หมายเหตุ: (กรณีขอรับบริการหลังเวลาราชการ จะต้องดำเนินการชำระค่าธรรมเนียม ค่าล่วงเวลา และอื่นๆ ตามที่ระบุใบแนบ ศ.3)) 
	 ค่าธรรมเนียม 0 บาท
 




ช่องทางการร้องเรียน แนะนำบริการ
	ลำดับ
	ช่องทางการร้องเรียน / แนะนำบริการ

	1)
	ระฆังศุลกากรของด่านศุลกากรสงขลา  โทรศัพท์ 0 7433 1397 โทรสาร 0 7433 1310
(หมายเหตุ: -) 

	2)
	โทรศัพท์สายด่วนศุลกากร 1332 ในวันและเวลาราชการ
(หมายเหตุ: -) 

	3)
	โทรสารหมายเลข 0 2671 5250
(หมายเหตุ: -) 

	4)
	ไปรษณีย์โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร 10110
(หมายเหตุ: -) 

	5)
	จดหมายอิเล็กทรอนิกส์ (e-Mail) ที่ ctc@customs.go.th
(หมายเหตุ: -) 

	6)
	สื่อสารมวลชน
(หมายเหตุ: (กรณีที่หัวหน้ากลุ่มคุ้มครองจริยธรรมของกรมศุลกากรเห็นควรรับเป็นเรื่องร้องเรียน)) 

	7)
	ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร
(หมายเหตุ: -) 

	8)
	ช่องทางการร้องเรียน	ศูนย์บริการศุลกากร (โทร. 1164) หรือหน่วยงานภาครัฐอื่น 
(หมายเหตุ: -) 

	9)
	ศูนย์บริการประชาชน สำนักปลัดสำนักนายกรัฐมนตรี
(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) 



แบบฟอร์ม ตัวอย่างและคู่มือการกรอก
	ลำดับ
	ชื่อแบบฟอร์ม

	1)
	ExportChart
[bookmark: _GoBack](หมายเหตุ: -) 



หมายเหตุ
-


เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ
www.info.go.th
วันที่คู่มือมีผลบังคับใช้: 23/07/2558
